Diari Oficial de la Generalitat Valenciana


Sumari del DOGV 2555, del 20-07-1995 (1995/835533)

ORDRE d'11 de juliol de 1995, de la Conselleria d'Agricultura i Medi Ambient, per la qual es publiquen les línies pressupostàries i els imports globals màxims que financen, per a 1995, determinades subvencions gestionades per la Direcció General de Producció Agrària i Pesca, amb bases reguladores en vigor.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/07/11/(3)/dof/vci/html**

### Dades del document

Número de DOGV
:   2555

Data del DOGV
:   20-07-1995

Secció del DOGV
:   DISPOSICIONS GENERALS

Número del document
:   1995/835533


Data del document
:   11-07-1995

Organisme emissor
:   Conselleria d'Agricultura i Medi Ambient

Tipus de document
:   Ordre

ORDRE d'11 de juliol de 1995, de la Conselleria d'Agricultura i Medi Ambient, per la qual es publiquen les línies pressupostàries i els imports globals màxims que financen, per a 1995, determinades subvencions gestionades per la Direcció General de Producció Agrària i Pesca, amb bases reguladores en vigor.   
L'article 47.11 del text refós de la Llei d'Hisenda Pública de la Generalitat Valenciana, aprovat mitjançant el Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim que s'hi destina. Aquests aspectes depenen de la llei anual de pressupostos, a hores d'ara la Llei 13/1994, de 31 de desembre, de Pressupostos de la Generalitat Valenciana per a l'exercici 1995.  
Per això, vista la proposta del director general de Producció Agrària i Pesca, en l'exercici de les funcions que tinc atribuïdes,  
ORDENE:  
Articl e primer  
Les subvencions regulades en les disposicions de la Conselleria d'Agricultura, Pesca i Alimentació esmentades en aquest article i gestionades per la Direcció General de Producció Agrària i Pesca, es concediran en l'exercici 1995 a càrrec de les línies de subvenció i pels imports globals màxims que s'assenyalen, d'acord amb la Llei 13/1994, de 31 de desembre, de Pressupostos de la Generalitat Valenciana per a l'exercici 1995.  
La data límit per a la presentació de sol·licituds d'ajuda, que modifica el termini indicat en la base reguladora corresponent, serà el 31 d'agost de 1995.  
Programa 714.20, Ordenació i Millora de les Produccions Agràries  
- Línia 407/000/95:  
Ordre de 26 de març de 1991, de la Conselleria d'Agricultura i Pesca, per la qual es regula la concessió d'ajudes als agricultors per al foment de la utilització de compost (DOGV núm. 1.524, de 18.04.91):  
Import global màxim 48.448.466 PTA  
- Línia 405/000/95:  
Ordre de 23 de maig de 1990, que estableix una línia d'ajudes per a les agrupacions de defensa vegetal (DOGV núm. 1.327, de 18.06.90):  
Import global màxim 43.070.637 PTA  
- Línia 408/000/95:  
Ordre de 8 de juny de 1987, que regula la concessió d'ajudes als ramaders que realitzen programes específics de millores zootècniques i sanitàries (DOGV núm. 612, de 22.06.87):  
Import global màxim 2.926.305 PTA  
Article segon  
1. La justificació de la realització de la conducta, activitat o inversió que es finance amb alguna de les subvencions a què fa referència aquesta ordre es farà mitjançant la presentació de les corresponents factures i justificants de pagament, llevat que en les bases reguladores de l'ajuda pública de què es tracte s'establisca una altra manera distinta.  
2. El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública, d'acord amb les bases reguladores d'aquesta. En el supòsit de subvencions plurianuals, es justificarà en cada any o exercici pressupostari per l'import de l'anualitat corresponent.  
Article tercer  
Les ajudes regulades per les disposicions d'aquesta ordre es tramitaran, pel que fa al termini de presentació de sol·licituds, per la data indicada; la manca de resolució expressa en els terminis que es fixen en les disposicions, o en el màxim de sis mesos, implicarà la desestimació de les ajudes.  
DISPOSICIó ADDICIONAL  
El crèdit consignat per a les ajudes regulades per l'Ordre de 23 de maig de 1990 (agrupacions de defensa vegetal) correspondrà, durant el present exercici de 1995, exclusivament als dos primers apartats de l'article segon: sous corresponents al personal tècnic contractat i despeses derivades de les seues actuacions.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 11 de juliol de 1995  
La consellera d'Agricultura i Medi Ambient  
MARIA áNGELS RAMóN-LLIN MARTíNEZ


Còpia Permalink ELI